Diari Oficial de la Generalitat Valenciana


Sumari del DOGV 999, del 06-02-1989 (1989/813048)

ORDRE de 20 de gener de 1989, de la Conselleria d'Economia i Hisenda, sobre devolució de fiances en els casos de canvi de titularitat del propietari de l'immoble.
------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/01/20/(1)/dof/vci/html**

### Dades del document

Número de DOGV
:   999

Data del DOGV
:   06-02-1989

Secció del DOGV
:   DISPOSICIONS GENERALS

Número del document
:   1989/813048


Data del document
:   20-01-1989

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 20 de gener de 1989, de la Conselleria d'Economia i Hisenda, sobre devolució de fiances en els casos de canvi de titularitat del propietari de l'immoble.  
El Decret 21/1988, de 8 de febrer, del Consell de la Generalitat Valenciana, regula el règim de fiances per al lloguer d'habitatges, locals de negocis i prestacions de serveis, dictant-se en desplegament seu l?Ordre de la Conselleria d'Economia i Hisenda de 29 de febrer de 1988.  
Per a agilitzar els tràmits, en els casos de devolucions de fiances quan s'ha produït canvi de titularitat del propietari de l?immoble es considera oportú modificar les previsions de l'article sisé de l?Ordre amunt esmentada, per la qual cosa  
ORDENE:  
Article únic   
L?article sisé de l?Ordre de 29 de febrer de 1988, de la Conselleria d'Economia i Hisenda sobre constitució i devolució de fiances per arrendaments i subarrendaments d'habitatges, locals de negoci, usuaris de subministraments o serveis complementaris quedarà redactat en la forma següent:  
U. Quan, per haver-se produït una transmissió en un immoble, el seu titular no coincidís amb l'arrendador que aparega en el justificant d'ingrés de la fiança, la devolució d'aquesta s'haurà d'efectuar a través de les oficines instal·lades en els Serveis Territorials de la Conselleria d'Economia i Hisenda, per les entitats financeres que tenen encomanat el Servei de Caixa, a què es refereix l'article primer de l?Ordre de 21 de juliol de 1986, de la Conselleria d'Economia i Hisenda, per la qual es designen entitats financeres per a fer-se càrrec dels ingressos tributaris que s'efectuen en els Serveis Territorials d'aquesta Conselleria.  
Dos. Les entitats financeres a què fa referència el punt anterior rebran les sol·licituds de devolució, efectuades pels interessats i procediran d'acord amb el que estableix l'article quart de l'Ordre esmentada de 29 de febrer de 1988, i hauran d'exigir, a més, que s'hi aporte la documentació que justifique la nova titularitat.  
Tres. Les devolucions s'efectuaran amb càrrec a un compte corrent que amb aquesta finalitat, s'obrirà en cadascuna de les tres entitats financeres assenyalades en l'article anterior, a nom de «Generalitat Valenciana. Conselleria d'Economia i Hisenda. Devolució Fiances Urbana».  
Quatre. Els documents justificatius de les devolucions es trametran a la Direcció General del Tresor i Patrimoni, periòdicament, perquè es formalitzen aquests pagaments en Fons Extrapressupostaris, a la vista dels documents esmentats.  
DISPOSICIONS FINALS  
Primera  
S'autoritza la Direcció General del Tresor i Patrimoni per a dictar les instruccions necessàries per al desplegament d'aquesta Ordre.  
Segona  
Queda derogat l'article sisé de l'Ordre de 29 de febrer de 1988, de la Conselleria d'Economia i Hisenda.  
Tercera  
Aquesta Ordre entrarà en vigor el dia 1 de febrer de 1989.  
València, 20 de gener de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI